Беседа:Гети

message: Премествам тук текста на Потребител:Michelle rose, с който беше заместено старото съдържание на страницата.
Гетите са племенен състав с разклонения и по-малки групи,които са в непрекъснато движение.Те заемат обширна територия в североизточната част на Балканския полуостров,на юг и на север ор р.Истър(Дунав).На север достигат почти до р.Днестър,където са се смесили с племената на скитите,които през IV-IIв.пр.н.е. са имали своя държава около делтата на Истър.
Под името "гети" се разбира група от близки по култура,бит,икономика,език и религия,които още по времето на Дарий I са имали своя държавност.Към гетската племенна общност принадлежат кробизи,теризи,агатирси,миргети и тирагети.
Проследявайки пътя на персийския цар Дарий към скитите,Херодот отбелязва,че първият му сериозен сблъсък бил с гетите.След отклонението за Залмоксис,античния автор разказва,че Дарий след като ги покорил и ги включил във войската си,достигнал Истър.
В края на VI или през първото десетилетие на Vв.пр.н.е.гетските земи между планината Хемус и делтата на р.Истър са в границите на държавата на одрисите при първия неин известен владетел Терес.Конните им стрелци са включени в сборната одриска армия на Ситалк по време на похода му в Македония и на Халкидическия полуостров през 429г.пр.н.е.Също така гетски войни учавстват и в настъпателните операции на одриския владетел Севт I през 411г.пр.н.е.
През 70-те и 60-те години на IVв.пр.н.е. в земите на гетите съществуват центрове на политически живот,които,както личи от царските погребения при Аджигьол и при Борово,поддържат дипломатически и политически контакти с одриския владетел Котис I.
През 339г.пр.н.е. скитския цар Атей първо воюва с анонимен гетски владетел в делтата на Истър.След време е разбит от фалангата на Филип II Македонски,чиито съюзник е гетския цар Котела.Това съглашение,според твърдението на Атеней, е скрепено с брачен съюз между Филип II и гетската принцеса Меда.
През 335г.пр.н.е. Александър Велики,след неуспешен опит за десант на о.Певка,преминава на левия бряг на р.Истър и отблъсква един гетски отряд,с цел да си осигури стабилен северен тил преди похода в Азия.
Вероятно около края на IV или през първите години на IIIв.пр.н.е. политическата история на гетите достига своите върхове.Начело на държавата застава Дромихайт,който според Диодор,Страбон,Полиен и Павзаний,не само побеждава ,но и пленява Лизимах.Македонецът е принуден да приеме условията на Дромихайт и да направи териториални и политически отстъпки.
През първата половина и средата на IIIв.пр.н.е. в земите на гетите продължава разцветът на държавно-политическия живот.Добър пример в това отношение е проучената гробница при Свещари.
Походът на проконсула на Македония Марк Лициний Крас през 29-28г.пр.н.е. нанасят силен удар на гетските държавни организации,но римската военно-административна система между Стара планина и Дунав е окончателно утвърдена  едва през  45г. при император Клавдий(41-54г.)
Спас Колев 10:53, 8 юни 2007 (UTC)
thread_title:  Текст на Michelle rose 

message: Снощи направих промяна в тази част от статията, но след 10 - 15 минути тя беше отменена. Използвах текста от английската версия на статията, който преведох. Причините за направената промяна са няколко. В момента няма посочени източници в статията, а самата статия е под всякаква критика. По съществената е, че така публикуваната информация за  първото приравняване на Готите към гети е извършено от император Юлиан Апостат е грешна. Идеята ми е постепенно да преведа цялата статия от английски и да актуализира настоящата. Писах на "патрулиращия", който направи отмяната, но без отговор. Тервел (беседа) 05:14, 13 септември 2020 (UTC)
replies: text: Причината е, че статията е за гетите, а не за маргиналното схващане, което е отбелязано вече в нея. Не може някаква отживелица да заема по-голямата част от статията, която е всъщност с друг предмет.Jingiby (беседа) 05:15, 13 септември 2020 (UTC)
Аз отчита моята грешка, че не представих намерението си да преведа цялата статия, но вашата критика не е насочена към това. "Маргиналното схващане" е исторически факт и като такъв е намерил своето място в английската статия, но там е отбелязано коректно. Моят избор да почна от този раздел беше породен от големината на текста и като моя първа редакция мисля, че е подходящ. Явно за вас е по-важна дали дадена статия е маргинална или не, а не достоверността на публикуваните факти в нея.
Възнамерявам да продължа с превода и да публикувам периодично и други раздели в основната статия. Надявам се след като размера ѝ нарасне, да не бъда обвинявам и орязван безпричинно или това пак ще се случва?  Тервел (беседа) 07:44, 13 септември 2020 (UTC)

text: Надявам се статията да не тръгне пак към гети-масагети-хети-юеджита-прабългари и прочие фентъзита.Jingiby (беседа) 08:34, 13 септември 2020 (UTC)
thread_title:  Раздел "Гети и готи"